《和陶渊明九日间居韵》
宋代·方凤

小轩开傍小篱东，不但渊明有晋风，
惟见幽芳为友发，谁知清兴与心同。
犹邻推槛秋难老，更喜升樽酒不空。
根本既能深保护，何愁霜雪傲寒冬。

作者简介：（1240—1321）宋元间婺州浦江人，一名景山，字韶卿(韶父)，号岩南。宋末恩授容州文学，入元不仕。善为古今诗，不缘雕琢，体裁纯密，自成一家。有《存雅堂稿》等。